L 136[62 Jurnalul Oficial al Uniunii Europene 24.5.2011 DECIZII DECIZIA 2011/297/PESC A CONSILIULUI din 23 mai 2011 de modificare a Acţiunii comune 2001/555/PESC privind înființarea Centrului Satelitar al Uniunii Europene CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, întrucât: (1) Ca urmare a încetării Tratatului de la Bruxelles modificat din 1954 de instituire a Uniunii Europei Occidentale (UEO), este necesar să se asigure continuarea anumitor sarcini administrative restante ale UEO după dizolvarea acesteia la 30 iunie 2011, în special administrarea pensiilor personalului UEO şi a planului social al UEO, precum şi soluționarea eventualelor litigii dintre UEO şi foşti membri ai personalului acesteia. (2) În acest scop, sarcinile administrative necesare ar trebui asumate de Centrul Satelitar al Uniunii Europene, înființat prin Acţiunea comună 2001/555/PESC a Consiliului ()). (3) Toate cheltuielile aferente sarcinilor sus-menționate ar trebui acoperite prin contribuții din partea celor zece state membre care s-au constituit părți la Tratatul de la Bruxelles modificat de instituire a UEO. (4) Acţiunea comună 2001/555/PESC ar trebui modificată în consecință, ADOPTĂ PREZENTA DECIZIE: Articolul 1 Acţiunea comună 2001/555/PESC a Consiliului se modifică după cum urmează: 1. La articolul 2 se adaugă următorul alineat: „(5)  Începând cu 1 iulie 2011, ca urmare a dizolvării Uniunii Europei Occidentale («UEO»), centrul îndeplineşte sarcinile administrative prevăzute la articolul 23a.”; 2. Se introduce următorul articol: „Articolul 23a Sarcini administrative ca urmare a dizolvării UEO (1) Începând cu 1 iulie 2011, centrul îndeplineşte, în numele Belgiei, Franței, Germaniei, Greciei, Italiei, Luxem- burgului, Țărilor de Jos, Portugaliei, Spaniei și Regatului Unit («cele zece state membre»), următoarele sarcini adminis- trative ca urmare a dizolvării UEO: () JO L 200, 25.7.2001, p. 5. (a) administrarea pensiilor foştilor membri ai personalului UEO); (b) gestionarea planului social al UEO; (c) gestionarea eventualelor litigii dintre UEO şi oricare foşti membri ai personalului acesteia, precum şi executarea hotărârilor organismelor competente de soluţionare a litigiilor; (d) acordarea de asistenţă celor zece state membre în ceea ce priveşte lichidarea activelor UEO. (2) Administrarea pensiilor foştilor membri ai perso- nalului UEO: (a) se desfăşoară în conformitate cu normele în materie de pensii ale UEO, astfel cum sunt în vigoare la 30 iunie 2011. Dacă este necesar, normele respective pot fi modi- ficate de consiliul menționat la alineatul (6) în cadrul normelor privind pensiile ale organizațiilor coordonate; (b) sunt gestionate de Secțiunea comună de administrare a pensiilor din cadrul organizaţiilor coordonate (JPAS/ SCAP,). În acest scop, centrul încheie până la 30 iunie 2011 un memorandum de înțelegere în numele celor zece state membre. UEO poate de asemenea să se constituie parte la respectivul memorandum de înțe- legere. Respectivul memorandum de înţelegere este aprobat de consiliul menționat la alineatul (6) şși este semnat de preşedintele acestuia. Eventualele litigii referitoare la pensii care implică foşti membri ai personalului UEO se soluționează în conformitate cu alineatul (3). (3) Eventualele dispute dintre UEO și foşti membri ai personalului acesteia fac obiectul sistemului de soluţionare a litigiilor al UEO în vigoare la 30 iunie 2011. Sistemul de soluţionare a disputelor se actualizează de către consiliul menționat la alineatul (6) în vederea aplicării sale, de la 1 iulie 2011, în cadrul centrului. Statutul foştilor membri ai personalului UEO este regle- mentat de statutul personalului UEO, astfel cum este în vigoare la 30 iunie 2011, precum și orice contracte apli- cabile și orice altă decizie aplicabilă a UEO şi planul social al UEO.